Ehdotus: neuvoston asetus Euroopan yhteisön ja Kap Verden tasavallan hallituksen välisen Kap Verden rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2001 ja 30 päivän kesäkuuta 2004 väliseksi ajaksi koskevan pöytäkirjan tekemisestä /* KOM/2001/0470 lopull. - CNS 2001/0203 */



Virallinen lehti nro 332 E , 27/11/2001 s. 0260 - 0268



Ehdotus: NEUVOSTON ASETUS Euroopan yhteisön ja Kap Verden tasavallan hallituksen välisen Kap Verden rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2001 ja 30 päivän kesäkuuta 2004 väliseksi ajaksi koskevan pöytäkirjan tekemisestä (komission esittämä) PERUSTELUT Euroopan yhteisön ja Kap Verden tasavallan välisen kalastussopimuksen liitteenä olevan pöytäkirjan voimassaolo päättyi 5.9.2000. Sopimuspuolten välinen uusi pöytäkirja on parafoitu 7.6.2001 EY:n alusten Kap Verden vesillä harjoittaman kalastustoiminnan teknisten ja taloudellisten edellytysten vahvistamiseksi 1.7.2001 ja 30.6.2004 väliseksi ajaksi. Näillä perusteilla komissio ehdottaa, että neuvosto hyväksyisi tämän uuden pöytäkirjan. Ehdotus neuvoston päätökseksi uuden pöytäkirjan väliaikaisesta soveltamisesta siihen asti, kun se tulee lopullisesti voimaan, on tekeillä erillisessä menettelyssä. 2001/0203 (CNS) Ehdotus: NEUVOSTON ASETUS Euroopan yhteisön ja Kap Verden tasavallan hallituksen välisen Kap Verden rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2001 ja 30 päivän kesäkuuta 2004 väliseksi ajaksi koskevan pöytäkirjan tekemisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan yhdessä 300 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C sekä katsoo seuraavaa: (1) Euroopan talousyhteisön ja Kap Verden tasavallan Kap Verden rannikon edustalla harjoitettavaa kalastusta koskevan sopimuksen [3] mukaisesti sopimuspuolet ovat neuvotelleet tähän sopimukseen tehtävistä muutoksista tai täydennyksistä. [3] EYVL N:o L 212, 9.8.1990, s. 1 (2) Näiden neuvottelujen tuloksena 7 päivänä kesäkuuta 2001 parafoitiin uusi pöytäkirja, jolla vahvistetaan edellä mainitussa sopimuksessa määrätyt kalastusmahdollisuudet ja taloudellinen korvaus 1 päivän heinäkuuta 2001 ja 30 päivän kesäkuuta 2004 väliseksi ajaksi. (3) On yhteisön edun mukaista hyväksyä tämä pöytäkirja. (4) Olisi määriteltävä jäsenvaltioiden kalastusmahdollisuuksien jakoperusteet, ON ANTANUT TÄMÄN ASETUKSEN: 1 artikla Hyväksytään yhteisön nimissä Euroopan talousyhteisön ja Kap Verden tasavallan välisessä Kap Verden rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 2001 ja 30 päivän kesäkuuta 2004 väliseksi ajaksi koskeva pöytäkirja. Pöytäkirjan teksti on tämän asetuksen liitteenä. 2 artikla Jaetaan pöytäkirjassa vahvistetut kalastusmahdollisuudet jäsenvaltioiden kesken seuraavasti: >TAULUKON PAIKKA> Jos jonkin jäsenvaltion lisenssihakemukset eivät täytä pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja PÖYTÄKIRJA Euroopan talousyhteisön ja Kap Verden tasavallan välisessä Kap Verden rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän heinäkuuta 2001 ja 30 päivän kesäkuuta 2004 väliseksi ajaksi 1 artikla Sopimuksen 2 artiklan perusteella myönnetyt kalastusmahdollisuudet ovat 1 päivänä heinäkuuta 2001 alkavana kolmivuotiskautena seuraavat: a) laajasti vaeltavat lajit nuottaa käyttävät tonnikalan pakastusalukset: 37 alusta, vapapyydyksiä käyttävät tonnikala-alukset: 18 alusta, pintasiima-alukset: 62 alusta. b) muut lajit pohjasiima-alukset: keskimäärin 630 tonnia bruttovetoisuutta kuukaudessa vuosittaisena keskiarvona kuitenkin siten, että enintään neljä alusta pyytää samanaikaisesti. 2 artikla 1. Sopimuksen 7 artiklassa tarkoitetuksi kalastusmahdollisuuksien taloudelliseksi korvaukseksi vahvistetaan 1 artiklassa tarkoitetuksi ajaksi 680 000 euroa vuodessa (josta korvauksen rahallinen osuus on 400 000 euroa ja tämän pöytäkirjan 3 artiklassa tarkoitettujen toimien osuus 280 000 euroa). Tonnikalan kalastuksessa tämä korvaus kattaa vuodessa 7 000 tonnin saaliin Kap Verden vesillä. Jos yhteisön alusten Kap Verden vesillä pyytämät vuosittaiset tonnikalasaaliit ylittävät tämän määrän, edellä mainittua summaa nostetaan samassa suhteessa. 2. Taloudellinen korvaus maksetaan viimeistään 31 päivänä tammikuuta 2002 ensimmäisen vuoden osalta ja viimeistään 30 päivänä kesäkuuta 2002 ja 30 päivänä kesäkuuta 2003 seuraavien vuosien osalta. Tämän korvauksen käyttö kuuluu Kap Verden viranomaisten yksinomaiseen toimivaltaan. 3. Taloudellinen korvaus maksetaan Kap Verden viranomaisten määräyksen mukaisesti rahalaitoksessa tai muussa yksikössä avatulle tilille. 3 artikla Edellä olevan 2 artiklan 1 kohdassa määrätyn taloudellisen korvauksen määrästä rahoitetaan seuraavat toimet siten, että vuosittain käytetään 280 000 euroa seuraavan erittelyn mukaisesti: 1. Kap Verden yksinomaisen talousvyöhykkeen kalavaroja koskevan tietämyksen parantamiseen tähtäävien tieteellisten tai teknisten ohjelmien rahoittaminen: 50 000 euroa; 2. erilaisten kalastukseen liittyvien tieteellisten, teknisten tai taloudellisten aineiden opiskeluun ja käytännön harjoitteluun tarkoitettujen apurahojen rahoittaminen: 20 000 euroa; 3. kalastusalan kansainvälisten kokousten tai harjoittelujaksojen osallistumiskustannuksiin osallistuminen: 30 000 euroa; 4. kalastustuotteiden laadunvalvonnan sekä kalastuksen valvonnan ja seurannan tukiohjelmien rahoitukseen osallistuminen: 180 000 euroa. Kalastuksesta vastaava ministeriö päättää toimista ja niihin vuosittain käytetyistä määristä ja antaa niistä Euroopan yhteisöjen komissiolle tiedon. Nämä vuosittaiset määrät annetaan kyseisten rakenteiden käyttöön viimeistään 31 päivänä tammikuuta 2002 ensimmäisen vuoden osalta ja viimeistään 30 päivänä kesäkuuta 2002 ja 30 päivänä kesäkuuta 2003 seuraavien vuosien osalta, ja ne maksetaan niiden käyttöohjelman mukaisesti Kap Verden kalastuksesta vastaavan ministeriön ilmoittamille pankkitileille. Kalastuksesta vastaava ministeriö toimittaa Euroopan yhteisöjen komission lähetystölle viimeistään kolme kuukautta sopimuksen vuosipäivän jälkeen vuosikertomuksen toimien täytäntöönpanosta ja saavutetuista tuloksista. Euroopan yhteisöjen komissio voi pyytää kalastuksesta vastaavalta ministeriöltä näitä tuloksia koskevia täydentäviä tietoja ja, neuvoteltuaan Kap Verden viranomaisten kanssa sopimuksen 9 artiklassa määrättyjen sekakomitean kokouksissa, tarkastella maksuja toimien todellisen täytäntöönpanon perusteella. 4 artikla Jos yhteisö ei suorita 2 ja 3 artiklassa määrättyjä maksuja, tämän pöytäkirjan soveltaminen voidaan keskeyttää. 5 artikla 1. Jos jokin perustavanlaatuinen olosuhteiden muutos estää kalastustoiminnan harjoittamisen Kap Verden yksinomaisella talousvyöhykkeellä, Euroopan yhteisö voi keskeyttää taloudellisen korvauksen maksamisen sen jälkeen kun sopimuspuolet ovat mahdollisuuksien mukaan neuvotelleet asiasta etukäteen. 2. Taloudellisen korvauksen maksamista jatketaan kun tilanne on normalisoitunut ja sopimuspuolet ovat sopineet, että kalastustoimintaa voidaan jatkaa. 6 artikla Kumotaan Euroopan talousyhteisön ja Kap Verden tasavallan välisen Kap Verden rannikon edustalla harjoitettavaa kalastusta koskevan sopimuksen liite ja korvataan se tämän pöytäkirjan liitteellä. 7 artikla Tämä pöytäkirja ja sen liite tulevat voimaan päivänä, jona sopimuspuolet ilmoittavat toisilleen tätä varten tarvittavien menettelyjen saattamisesta päätökseen. Sitä sovelletaan 1 päivästä heinäkuuta 2001. LIITE Yhteisön alusten kalastustoimintaa Kap Verden kalastusvyöhykkeellä koskevat edellytykset 1. Lisenssihakemusta ja lisenssin myöntämistä koskevat muodollisuudet 1.1. Yhteisön viranomaiset esittävät vähintään viisitoista päivää ennen haetun voimassaolon alkamista Euroopan yhteisöjen komission Kap Verdessä sijaitsevan lähetystön välityksellä Kap Verden tasavallan kalastuksesta vastaavalle ministeriölle hakemuksen jokaisesta aluksesta, jolla halutaan kalastaa sopimuksen perusteella. Hakemus tehdään Kap Verden kalastuksesta vastaavan ministeriön tätä tarkoitusta varten toimittamilla lomakkeilla, joiden malli on ohessa jäljempänä (lisäys 1). 1.2. Jokaiseen lisenssihakemukseen on liitettävä tosite hakemuksen voimassaoloaikaa koskevan maksun suorittamisessa. Maksu suoritetaan Kap Verden viranomaisten määräyksen mukaisesti rahalaitoksessa tai muussa laitoksessa avatulle tilille. Maksuihin sisältyvät kaikki kansalliset ja paikalliset kulut, lukuun ottamatta satamamaksuja ja palveluista aiheutuvia kustannuksia. 1.3. Kalastuksesta vastaava ministeriö antaa lisenssit Euroopan yhteisöjen komission Kap Verdessä sijaitsevan lähetystön välityksellä kaikille aluksille viidentoista päivän kuluessa edellä tarkoitetun maksua koskevan tositteen vastaanottamisesta. 1.4. Lisenssi myönnetään aluskohtaisesti, eikä se ole siirrettävissä. Euroopan yhteisöjen komission pyynnöstä aluksen lisenssi voidaan kuitenkin ylivoimaisen esteen sattuessa korvata uudelle alukselle myönnettävällä lisenssillä, jolla on samanlaiset ominaisuudet kuin edellisellä aluksella. Korvattavan aluksen varustajan on palautettava peruutettu lisenssi Kap Verden kalastuksesta vastaavalle ministeriölle Euroopan yhteisöjen komission Kap Verdessä sijaitsevan lähetystön välityksellä. Uudesta lisenssistä on käytävä ilmi: - myöntämispäivä, - maininta siitä, että lisenssi korvaa toiselle alukselle myönnetyn lisenssin sen jäljellä olevan voimassaoloajan osalta. Tällöin sopimuksen 4 artiklan 2 kohdassa määrättyä maksua ei tarvitse maksaa jäljellä olevan voimassaoloajan osalta. 1.5. Lisenssi on säilytettävä jatkuvasti aluksella. Kun Kap Verden viranomaiset ovat saaneet Euroopan yhteisöjen komission niille osoittaman ilmoituksen ennakkomaksun maksamisesta, alus lisätään luetteloon kalastukseen oikeutetuista aluksista, joka lähetetään Kap Verden kalastuksen valvonnasta vastaaville viranomaisille. Lisenssin alkuperäiskappaletta odotettaessa on mahdollista saada faksijäljennös myönnetystä lisenssistä; tämä jäljennös on säilytettävä aluksella. 1.6. Kap Verden kalastuksesta vastaavan ministeriön on toimitettava ennen pöytäkirjan voimaantuloa maksuja koskevat yksityiskohtaiset säännöt ja erityisesti pankkitilejä ja käytettävää valuuttaa koskevat tiedot. 2. Tonnikala-aluksiin ja pintasiima-aluksiin sovellettavat määräykset 2.1. Lisenssit ovat voimassa yhden vuoden. Ne voidaan uusia. 2.2. Maksuksi vahvistetaan 25 euroa Kap Verden kalastusvyöhykkeellä pyydettyä kalatonnia kohti. 2.3. Lisenssit myönnetään sitten, kun Kap Verden kalastuksesta vastaavalle ministeriölle on maksettu kiinteä summa jokaiselta nuottaa käyttävältä tonnikala-alukselta vuosittain 2 850 euroa (josta 100 euroa on tarkoitettu tarkkailijaohjelman rahoittamiseen), jokaiselta vapapyydyksiä käyttävältä tonnikala-alukselta vuosittain 400 euroa ja jokaiselta pintasiima-alukselta vuosittain 2 100 euroa (josta 100 euroa on tarkoitettu tarkkailijaohjelman rahoittamiseen) eli maksu, joka oikeuttaa seuraaviin saaliisiin: - 110 tonnia tonnikalaa vuodessa jokaisen nuottaa käyttävän tonnikala-aluksen osalta, - 16 tonnia tonnikalaa vuodessa jokaisen vapapyydyksiä käyttävän tonnikala-aluksen osalta, - 80 tonnia kalaa vuosittain jokaisen pintasiima-aluksen osalta. 2.4. Aluksen päällikkö täyttää kalastuslomakkeen jokaisen Kap Verden kalastusvyöhykkeellä vietetyn kalastuskauden osalta liitteessä 2 olevan mallin mukaisesti. Kunkin kalenterineljänneksen lomakkeet toimitetaan käsittelyä varten kuukauden kuluessa kalenterineljänneksen päättymisestä seuraaviin tutkimuslaitoksiin Euroopan yhteisöjen komission lähetystön välityksellä: Institut de Recherche pour le Développement (IRD), Instituto Español de Oceanografia (IEO), Insituto Português de Investigacão Marítima (IPIMAR) ja Kap Verden Instituto Nacional de Desenvolvimento das Pescas (INDP). INDP:n tapauksessa tiedot voidaan myös toimittaa sähköpostilla tai faksilla (faksinumero (238) 32 13 70 tai (238) 32 16 12). Jäsenvaltioiden on toimitettava tieteellisten tutkimuslaitosten varmentamat tiedot Euroopan yhteisöjen komissiolle yhteisön lainsäädännössä säädettyjen yksityiskohtaisten sääntöjen mukaisesti. Komissio laatii näiden perusteella kalastusvuoden maksujen tilityksen, jonka se toimittaa Kap Verden kalastuksesta vastaavalle ministeriölle. Laivanvarustajat saavat huhtikuun loppuun mennessä ilmoituksen Euroopan yhteisöjen komission laskelmasta, ja niiden on suoritettava maksunsa kolmenkymmenen päivän kuluessa. Jos lopullinen kalastusmaksu on pienempi kuin ennakkomaksun määrä, erotusta ei palauteta laivanvarustajalle. 3. Muiden alusten lisensseihin sovellettavat määräykset Pohjasiima-alusten lisenssien kesto on kolme, kuusi tai kaksitoista kuukautta. Vuosimaksu vahvistetaan bruttovetoisuuden perusteella siten, että se on 168 euroa bruttotonnia kohti suhteessa lisenssin kestoon. 4. Saalisilmoitukset 4.1. Vapapyydyksiä käyttävien tonnikala-alusten, siimaa käyttävien tonnikala-alusten ja pintasiima-alusten on täytettävä 2.4 kohdassa mainittu kalastuslomake. 4.2. Pohjasiima-alusten on ilmoitettava Kap Verden kalastuksesta vastaavalle ministeriölle saaliinsa jäljempänä olevan mallin (lisäys 3) mukaisella lomakkeella Euroopan yhteisöjen komission Kap Verden lähetystön välityksellä. Nämä saalisilmoitukset on tehtävä kuukausittain, ja ne on toimitettava edelleen vähintään kerran vuosineljänneksen aikana. 4.3. Kyseiset asiakirjat on täytettävä selkeästi ja lisenssin saaneen aluksen päällikön on allekirjoitettava ne silloinkin, kun saaliita ei ole saatu Kap Verden vesillä. 4.4. Jos edellä mainittuja määräyksiä ei sovelleta, Kap Verden viranomaiset pidättävät itsellään oikeuden soveltaa muun muassa seuraavia, mahdollisesti keskenään kumuloituneitakin seuraamuksia: - rikkoneen aluksen lisenssin pidättäminen, - sakon maksu. Tästä on viipymättä ilmoitettava Euroopan yhteisöjen komission Kap Verden lähetystölle. 5. Saaliiden purkaminen aluksesta Yhteisön tonnikala-alusten on pyrittävä osallistumaan tavaran toimittamiseen tonnikalasäilyketehtaisiin Kap Verden vyöhykkeellä tapahtuneen pyyntiponnistuksensa mukaisesti käyvin maailmanmarkkinahinnoin. Määrä maksetaan vaihdettavana valuuttana. Kap Verden yksinomaisella talousvyöhykkeellä toimivan pintasiima-aluslaivaston on purettava aluksesta jälleenlaivausta varten vähintään viisi prosenttia Kap Verden yksinomaisella talousvyöhykkeellä pyytämistään saaliista. 6. Merimiesten miehistöön ottaminen 6.1. Tonnikala-alusten ja pintasiima-alusten varustajat ottavat Kap Verden kansalaisia palvelukseen seuraavin edellytyksin ja rajoituksin: - nuottaa käyttävien tonnikala-alusten on otettava miehistöön vähintään kuusi kapverdeläistä merimiestä Kap Verden kalastusvyöhykkeellä vietetyn tonnikalan kalastusvuoden ajaksi, - nuottaa käyttävien tonnikala-alusten on otettava miehistöön vähintään kolme kapverdeläistä merimiestä Kap Verden kalastusvyöhykkeellä vietetyn tonnikalan kalastusvuoden ajaksi. Yhdenkään aluksen ei tarvitse ottaa enempää kuin yksi merimies, - nuottaa käyttävien tonnikala-alusten on otettava miehistöön vähintään neljä kapverdeläistä merimiestä Kap Verden kalastusvyöhykkeellä vietetyn kalastusvuoden ajaksi. Yhdenkään aluksen ei tarvitse ottaa enempää kuin yksi merimies. 6.2. Ennen lisenssien myöntämistä näiden merimiesten palkka vahvistetaan laivanvarustajien tai heidän edustajiensa ja Kap Verden viranomaisten yhteisellä sopimuksella. Laivanvarustajat huolehtivat palkoista, joihin sisältyy merimiehiin sovellettava sosiaaliturva (esim. henki-, tapaturma- ja sairausvakuutus). Varustaja tai hänen edustajansa toimittaa jäljennöksen työsopimuksesta Kap Verden kalastuksesta vastaavalle ministeriölle. 6.3. Jos merimiehiä ei oteta miehistöön, varustajien on maksettava näiden merimiesten palkkoja vastaava kiinteämääräinen hyvitys. Tämä rahasumma käytetään Kap Verden merimiesten koulutukseen, ja se maksetaan Kap Verden viranomaisten osoittamalle tilille. 6.4. Varustajan tai hänen edustajansa on toimitettava Kap Verden kalastuksesta vastaavalle ministeriölle luettelo yhteisön aluksille otetuista kapverdeläisistä merimiehistä. Luettelosta on käytävä ilmi mikä heidän asemansa miehistössä on ja mille aluksille heitä on otettu. 7. Tarkkailijoiden ottaminen alukselle Kap Verden kalastuksesta vastaavan ministeriön on toimitettava varustajille tai heidän edustajilleen ennen lisenssien myöntämistä luettelo aluksista, joille niiden on otettava tarkkailija. Kap Verden viranomaiset vahvistavat tarkkailijan aluksellaoloajan; tämä aika ei kuitenkaan yleensä saa kestää kauemmin kuin tarkkailijan tehtävien suorittaminen edellyttää. Aluksella tarkkailija: * tekee havaintoja alusten kalastustoiminnasta, * ottaa näytteitä biologisiin tarkoituksiin tieteellisten ohjelmien mukaisesti, * laatii luettelon käytetyistä pyydyksistä, * tarkastaa Kap Verden vyöhykettä koskevat saalistiedot kalastuspäiväkirjasta. Aluksella olonsa aikana tarkkailijan on: * kaikin mahdollisin tavoin huolehdittava siitä, että hänen alukseen tulonsa ja siellä olonsa ei keskeytä tai haittaa kalastustoimintaa, * kunnioitettava aluksella olevia varusteita ja laitteistoja sekä aluksen kaikkien asiakirjojen luottamuksellisuutta, * laadittava Kap Verden toimivaltaisille viranomaisille toimitettava kertomus toimistaan. Varustamo tai tämän edustaja ja Kap Verden viranomaiset sopivat yhdessä tarkkailijan alukselle ottamista koskevista edellytyksistä. Tarkkailijan alukselle nousu tapahtuu varustajan valitsemassa satamassa nimettyjen alusten luettelosta ilmoittamista seuraavan ensimmäisen Kap Verden vesillä tapahtuvan kalastusmatkan alussa. Kyseisten varustajien on ilmoitettava kahden viikon kuluessa ja kymmenen päivän varoitusajalla tarkkailijoiden alukselle nousun päivämäärät ja Kap Verden satamat. Jos tarkkailija nousee alukselle muussa kuin kotimaassaan, laivanvarustajan on vastattava tarkkailijan matkakuluista. Jos alus, jolla on kapverdeläinen tarkkailija, poistuu Kap Verden kalastusvyöhykkeeltä, sen on toteutettava kaikki toimenpiteet tarkkailijan Kap Verdeen paluun varmistamiseksi varustajan kustannuksella niin pian kuin mahdollista. Jos tarkkailija ei ilmesty sovittuun paikkaan sovittuna aikana tai sitä seuraavien kahdentoista tunnin kuluessa, varustamo vapautuu ilman eri toimenpiteitä velvollisuudestaan ottaa kyseinen tarkkailija alukselle. Tarkkailijan palkan ja sosiaalimaksut maksaa Kap Verden toimivaltainen viranomainen. 8. Kalastusvyöhykkeet Yhteisön alukset voivat harjoittaa kalastustoimintaansa seuraavilla vyöhykkeillä: - peruslinjoista lasketun 12 meripeninkulman vyöhykkeen ulkopuolella nuottaa käyttävien tonnikala-alusten ja pintasiima-alusten osalta, - peruslinjoista lasketun 6 meripeninkulman vyöhykkeen ulkopuolella vapapyydyksiä käyttävien tonnikala-alusten osalta, - peruslinjoista lasketun 6 meripeninkulman vyöhykkeen ulkopuolella pohjasiima-alusten osalta, - peruslinjojen ulkopuolella elävän syötin pyynnin osalta. 9. Sallittu silmäkoko Troolinperästä mitattujen venytettyjen silmien vähimmäismitat vahvistetaan seuraavasti: - 16 mm elävän syötin pyynnissä. Tonnikalan osalta sovelletaan ICCATin (Kansainvälisen Atlantin tonnikalojen suojelukomission) suosittamia kansainvälisiä normeja. 10. Vyöhykkeelle saapuminen ja sieltä poistuminen, radioviestit Kolmen tunnin kuluessa Kap Verden rannikon vyöhykkeelle saapumisesta tai vyöhykkeeltä poistumisesta ja viikoittain harjoitettaessa kalastusta Kap Verden vesillä laivojen edellytetään antavan aluksen sijainnin ja aluksella pidetyt saaliit suoraan tiedoksi Kap Verden viranomaisille, mieluiten faksina, ja jos faksia ei ole, radion välityksellä. Kap Verden viranomaiset antavat faksinumeron ja radiotaajuuden tiedoksi myöntäessään kalastuslisenssin. Kap Verden viranomaisten ja laivanvarustajien on säilytettävä faksien jäljennökset ja radiolla annettujen tiedonantojen nauhoitukset siihen asti, kun molemmat sopimuspuolet ovat hyväksyneet 2 kohdassa tarkoitetun lopullisen maksulaskelman. Alusta, jonka havaitaan harjoittavan kalastustoimintaa ilmoittamatta siitä Kap Verden rannikon viranomaisille, pidetään ilman lisenssiä kalastavana aluksena. 11. Satamalaitteet sekä tarvikkeiden ja palvelujen käyttö Yhteisön alusten on annettava etusija Kap Verden niiden käyttöön tarjoamille samanhintaisille ja -laatuisille toiminnalleen tarpeellisille tarvikehankinnoille ja tarvittaville palveluille. 12. Menettely alusta pysäytettäessä ja seuraamusten soveltaminen 1. Euroopan komission Kap Verden lähetystölle on ilmoitettava 48 tunnin kuluessa tämän sopimuksen mukaisesti Kap Verden vesillä toimivan yhteisön jäsenvaltion lipun alla purjehtivaa kalastusalusta koskevasta pysäyttämisestä ja seuraamusten soveltamisesta. Pysäyttämiseen johtavia olosuhteita ja syitä koskeva lyhyt raportti on toimitettava 72 tunnin määräajassa. 2. Kun alus on pysäytetty, on pidettävä 24 tunnin kuluessa kokous, johon osallistuvat Euroopan komission Kap Verden lähetystö, Kap Verden kalastuksesta vastaava ministeriö ja kalastuksen valvontaviranomaiset ja mahdollisesti kyseisen jäsenvaltion edustaja. Kokouksessa vaihdetaan kaikki asiakirjat ja tiedot, jotka voivat auttaa todettujen tapahtumien olosuhteiden selvittämisessä. Varustajalle tai hänen edustajalleen ilmoitetaan tämän kokouksen tuloksista sekä pysäyttämisestä mahdollisesti aiheutuvista toimenpiteistä. Kalastusrikkomisen vuoksi pysäytetty alus vapautetaan asettamalla vakuus, jonka määrä vahvistetaan ottaen huomioon pysäytyksestä aiheutuneet kustannukset, sakkojen määrä ja korjaukset, jotka rikkomisesta vastuussa olevien on hoidettava. Lisäys 1 KALASTUSMINISTERIÖ Muiden kuin Kap Verden alusten teollisen kalastuksen lisenssihakemus: 1. Laivanvarustajan nimi: 2. Laivanvarustajan osoite: 3. Varustajan edustajan tai paikallisen asiamiehen nimi: 4. Varustajan edustajan tai paikallisen asiamiehen osoite: 5. Päällikön nimi: 6. Aluksen nimi: 7. Rekisterinumero: 8. Rakennuspäivä ja -paikka: 9. Lippuvaltio: 10. Rekisteröintisatama: 11. Varustamon satama: 12. Kokonaispituus: 13. Leveys: 14. Bruttovetoisuus: 15. Nettovetoisuus: 16. Ruuman kapasiteetti: 17. Jäähdytys- ja jäädytysteho: 18. Konetyyppi ja -teho: 19. Pyydykset: 20. Miehistön lukumäärä: 21. Viestintäjärjestelmä: 22. Kutsutunnus: 23. Tunnistemerkit: 24. Täydentävät kalastustoimet: 25. Saaliiden purkamispaikka: 26. Kalastusvyöhykkeet: 27. Pyydettävät lajit: 28. Voimassaoloaika: 29. Erityisedellytykset: 30. Kapverdeläisen tarjouksen tekijän muu toiminta: Kalastuksen pääosaston lausunto Kalastuksesta, maataloudesta ja maaseudun kehittämisestä vastaavan ministeriön huomautuksia: Lisäys 2 >TAULUKON PAIKKA> Lisäys 3 TEOLLISESTA KALASTUKSESTA PERÄISIN OLEVIA SAALIITA KOSKEVAT TIEDOT 1. Aluksen nimi ja rekisterinumero: 2. Kansallisuus: 3. Alustyyppi: (tuoretta kalaa, tonnikalaa jne.) 4. Aluksen päällikön tai laivurin nimi: 5. Kalastuslisenssin myöntänyt: Voimassaoloaika: 6. Harjoitetun kalastuksen laji: 7. Satamasta lähtemisen päivämäärä: Satamaan saapumisen päivämäärä: 8. Nostojen lukumäärä: Pvm Kalastusvyöhyke Pyydetyt lajit Tonnia Purkamissatama Allekirjoittanut edellä mainitun aluksen päällikkö tai laivuri, tai hänen edustajansa, ilmoittaa, että nämä tiedot ovat totuudenmukaisia ja hallituksen tarkkailija vahvistaa tämän. Hallituksen tarkkailijan oikeaksi todistama. Kapteeni tai laivuri (allekirjoitus). SÄÄDÖKSEEN LIITTYVÄ RAHOITUSSELVITYS Politiikan ala(t): Eräiden yhteisön politiikkojen ulkoiset osat Toimet: Kansainväliset kalastussopimukset Toimenpiteen nimi: Kalastusmahdollisuuksien ja taloudellisen korvauksen vahvistamista koskeva EY:n ja Kap Verden kalastussopimuksen pöytäkirjan jatkaminen 1. BUDJETTIKOHTA / -KOHDAT B78000: "Kansainväliset kalastussopimukset" 2. NUMEROTIEDOT 2.1 Toimenpiteen kokonaismäärärahat (B osa): 2 040 milj. euroa MSM/MM 2.2 Toimenpiteen soveltamisaika: 2001-2004 2.3 Monivuotinen kokonaismenoarvio: 2,040 milj. euroa a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1) Milj. euroa (kolmen desimaalin tarkkuudella) >TAULUKON PAIKKA> b) Tekninen ja hallinnollinen apu ja tukimenot (vrt. kohta 6.1.2) >TAULUKON PAIKKA> >TAULUKON PAIKKA> c) Henkilöstö- ja muiden hallintomenojen kokonaisvaikutus rahoitukseen(vrt. kohdat 7.2 ja 7.3) >TAULUKON PAIKKA> >TAULUKON PAIKKA> 2.4 Yhteensopivuus ohjelmasuunnitelman ja rahoitusnäkymien kanssa |X| Ehdotus on tehdyn ohjelmasuunnitelman mukainen. | | Ehdotus edellyttää rahoitusnäkymien kyseisen otsakkeen ohjelmasuunnitelman muuttamista, | | ja tämä voi edellyttää toimielinten välisen sopimuksen määräysten soveltamista. 2.5 Vaikutukset tuloihin |X| Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). TAI | | Vaikutukset tuloihin ovat seuraavat: - Huom.: Tuloihin kohdistuvan vaikutuksen laskutapaa koskevat täsmennykset ja huomautukset on liitettävä tähän rahoitusselvitykseen erillisellä lehdellä... milj. euroa (yhden desimaalin tarkkuudella) >TAULUKON PAIKKA> (Kaikki asianomaiset budjettikohdat ilmoitetaan ja taulukkoon lisätään tarvittaessa rivejä, jos toimenpide kohdistuu useampaan budjettikohtaan.) 3. BUDJETTITIEDOT >TAULUKON PAIKKA> 4. OIKEUSPERUSTA Perustamissopimuksen 37 artikla yhdessä sen 300 artiklan 2 kohdan ja 3 kohdan ensimmäisen alakohdan kanssa EY:n ja Kap Verden välinen sopimus (EYVL L 212, 9.8.1990). 5. KUVAUS JA PERUSTELUT 5.1 Yhteisön toiminnan tarve 5.1.1 Toiminnan tavoitteet Euroopan yhteisön ja Kap Verden tasavallan välisen kalastussopimuksen liitteenä olevan pöytäkirjan voimassaolo päättyi 5 päivänä syyskuuta 2000. Yhteisö ja Kap Verden tasavallan hallitus ovat käyneet Euroopan talousyhteisön ja Kap Verden tasavallan hallituksen välisen Kap Verden rannikon edustalla harjoitettavaa kalastusta koskevan sopimuksen mukaisesti neuvotteluja määritelläkseen kyseiseen sopimukseen tehtävät muutokset tai lisäykset. Pöytäkirjan uusimisen tarkoituksena on antaa yhteisön varustajille mahdollisuus jatkaa (erityisesti tonnikalaan kohdistuvaa) kalastustoimintaa Kap Verden yksinomaisella talousvyöhykkeellä Praiassa 5-7 päivänä kesäkuuta 2001 käytyjen neuvottelujen päätteeksi komission yhteisön nimissä ja Kap Verden neuvottelijoiden parafoimassa pöytäkirjassa kuvattujen yksityiskohtaisten sääntöjen mukaisesti. 5.1.2 Ennakkoarviointiin liittyvät toimenpiteet Komission kalastuksen pääosaston toimivaltaiset yksiköt ovat arvioineet kauden 1997/2000 pöytäkirjan. Kalasusmahdollisuuksien käyttö on ollut erittäin tyydyttävää pintasiima-alusten osalta (85 %), keskinkertaista nuottaa käyttävien tonnikala-alusten osalta (54 %), tyydyttävää vapapyydyksiä käyttävien tonnikala-alusten osalta (60 %) ja heikkoa pohjasiima-alusten osalta (22 %). (Kauden 1997/2000 pöytäkirjaan kirjatut kokonaiskalastusmahdollisuudet olivat 37 troolaria, 10 nuottaa käyttävää tonnikala-alusta, 26 vapapyydyksiä käyttävää tonnikala-alusta ja 3 pohjasiima-alusta). Saaliiden osalta on mainittava, että viime vuosien aikana keskiarvo on ollut 2 000 tonnia vuodessa verrattuna viitesaalismäärään, joksi on arvioitu 5 000 tonnia vuodessa. 5.2 Suunnitellut toimet ja yhteisön rahoitustukea koskevat yksityiskohtaiset säännöt Tässä 7 päivänä kesäkuuta 2001 parafoidussa pöytäkirjassa määrätään kalastusmahdollisuuksista 37:lle nuottaa käyttävälle tonnikala-alukselle, 18:lle vapapyydyksiä käyttävälle tonnikala-alukselle, 62:lle pintasiima-alukselle ja pohjasiima-aluksille 630 bruttotonnia kuukaudessa vuosittaisena keskiarvona ilmaistuna. Tämä on merkittävästi enemmän kuin edellisessä sopimuksen (Marokko-vaikutus). Pohjasiima-alusten osalta kirjatut kalastusmahdollisuudet (630 brt kuukaudessa vuosittaisena keskiarvona) ovat merkittävästi suuremmat kuin edellisessä pöytäkirjassa, jossa oli vain 210 brt kolmelle alukselle vuodessa. Kalastusmahdollisuuksien ilmaiseminen kuukausittain vuosittaisena keskiarvona antaa niiden käytölle enemmän joustavuutta. Viitesaalismäärä on noussut 5 000 tonnista 7 000 tonniin vuodessa. Tämä lisäys on perusteltu alusten määränä ilmaistujen kalastusmahdollisuuksien lisääntymisellä (alusten määrä nousee 62:een pintasiima-alukseen (26), 37:ään nuottaa käyttävään tonnikala-alukseeen ja 18:aan vapapyydyksiä käyttävään tonnikala-alukseen. Jokaisen tonnikalatonnin yksikköhinnaksi tulee 75 euroa, jonka yhteisöö maksaa suhteessa viitesaalismääriin, ja 25 euroa, jonka varustaja maksaa (kauden 1997-2000 pöytäkirjassa summat olivat vastaavasti 80 euroa EY:ltä ja 20 euroa varustajilta) [4]. [4] Tonnikalan kaupallinen arvo voi vaihdella 500 euron ja 1 000 euron välillä, lajista riippuen. Uuden pöytäkirjan (2001-2004) mukaisesti EY maksaa taloudellista korvausta yhteensä 2 040 000 euroa (jaettuna kolmelle vuodelle), kun se edellisessä pöytäkirjassa (1997-2000) maksoi 1 531 740 euroa. Tästä summasta 41 prosenttia (840 000 euroa) on tarkoitettu Kap Verden kalastusalan parantamiseen tähtäävien kohdennettujen toimien rahoittamiseen (tieteellisten ja teknisten ohjelmien rahoittaminen, kalastuksen seuranta ja valvonta, koulutusapurahojen ja -harjoitusjaksojen rahoittaminen, kalastustuotteiden laadunvalvonnan tukiohjelmat). Nämä määrät annetaan Kap Verden viranomaisten käyttöön vuosittaisina erinä. Tämä korvaus maksetaan vuosittain Kap Verden viranomaisten ilmoittamalle tilille valtionkassaan. Lisäksi on syytä korostaa, että varstajien maksamat ennakot ovat merkittävästi nousseet (nuottaa käyttävät tonnikala-alukset 2 000 eurosta 2 750 euroon), vapapyydyksiä käyttävä tonnikala-alukset 300 eurosta 400 euroon, pintasiima-alukset 1 000 eurosta 2 000 euroon ja pohjasiima-alukset 130 eurosta 168 euroon bruttorekisteritonnia kohti, mikä osaltaan varmistaa Kap Verden talouarvioon lisätuloja. Koska tonnikala on laajasti vaeltava laji, tonnikalanpyynnille on ominaista se, että tietyn vyöhykkeen saaliit voivat vaihdella suuresti kalastusvuodesta toiseen. Yhteisön alusten saaliita kolmannen maan vesillä ei siksi voi ennakoida. Tämän vuoksi määrätään, kuten muissakin tonnikalanpyyntiä koskevissa sopimuksissa, että yhteisö maksaa arvioiduista saalismääristä (viitesaalismäärä) riippuvan kiinteän summan, joka lasketaan aikaisempien vuosien saalismäärien keskiarvosta tarkistaen tulosta tarvittaessa kalastamaan oikeutettujen alusten lukumäärän mukaan. Jos saaliit ylittävät viitemäärät, yhteisö maksaa lisäkorvauksen, joka on suhteessa pyydettyyn liikamäärään. Jos suunnitellut saaliit eivät toteudu, kolmas maa pitää alunperin maksetun summan. Lisäksi neuvoston määrittelemissä AKT-maiden kalastussopimusten neuvotteluja koskevissa suuntaviivoissa täsmennetään, että yhteisön etu on tarpeen ottaa huomioon ylläpidettäessä tai aloitettaessa kalastussuhteita kyseisten maiden kanssa. 5.3 Toteutusta koskevat yksityiskohtaiset säännöt Kyseisen pöytäkirjan täytäntöönpanosta huolehtii yksinomaan komissio Brysselissä ja Kap Verden lähetystössä olevan sääntömääräisen henkilökuntansa avulla. 6. RAHOITUSVAIKUTUKSET 6.1 Kokonaisrahoitusvaikutus, B osa (koko ohjelmakaudeksi) 6.1.1 Rahoitustuki EY, milj. euroa (kolmen desimaalin tarkkuudella) >TAULUKON PAIKKA> >TAULUKON PAIKKA> 6.2. Toimenpidekohtainen kustannuslaskelma, B osa (koko ohjelmakaudeksi) EY, milj. euroa (kolmen desimaalin tarkkuudella) >TAULUKON PAIKKA> 7. VAIKUTUKSET HENKILÖSTÖÖN JA HALLINTOMENOIHIN Henkilöstö- ja hallintoresursseihin liittyvät tarpeet on katettava hallinnoinnista vastaavalle pääosastolle myönnetyistä varoista. 7.1. Vaikutus henkilöstöön >TAULUKON PAIKKA> 7.2 Henkilöstön taloudellinen kokonaisvaikutus >TAULUKON PAIKKA> Määrät vastaavat 12 kuukauden kokonaismenoja. 7.3 Muut toimesta johtuvat hallintomenot >TAULUKON PAIKKA> Määrät vastaavat 12 kuukauden kokonaismenoja. (1) Mainittava komitean laji sekä ryhmä, johon se kuuluu. I. Yhteensä vuodessa (7.2 + 7.3) II. Toimen kesto III. Toimenpiteen kokonaiskustannukset (IxIII) // 1 151 986 euroa 3 vuotta 3 455 958 euroa Ei ole mahdollista määritellä yhden pöytäkirjan vaikutusta tästä vastuullisen kalastuksen pääosaston yksikön työmäärään. Olemassa olevien kalastussopimusten uusiminen kuuluu yksikön tehtäviin, mutta se ei sinällään aiheuta erityisiä hallintomenoja. Jos pöytäkirjaa ei olisi tehty (parafoitu), tämä olisi myös aiheuttanut huomattavaa työmäärän lisääntymistä ja merkittäviä menoja virkamatkojen ja kokousten vuoksi. 8. SEURANTA JA ARVIOINTI 8.1 Seurantajärjestelmä Taloudellinen korvaus (400 000 euroa vuodessa) maksetaan vuosittain Kap Verden viranomaisten ilmoittamalle tilille valtionkassaan. Kap Verden valtio on yksin vastuussa tämän korvauksen käytöstä. Kohdennettuihin toimiin myönnetyt varat (280 000 euroa vuosittain) annetaan kalastuksesta vastaavan ministeriön käyttöön vuosittaisina erinä pöytäkirjan 3 artiklassa olevan erittelyn mukaisesti. Kohdennettuihin toimiin tarkoitetuista varoista on laadittava niiden käyttöä koskeva raportti komissiolle aina kolmen kuukauden kuluessa sopimuksen allekirjoittamisen vuosipäivästä. Komissiolla on oikeus pyytää lisätietoja ja tarkastella uudestaan kyseisiä maksuja suunniteltujen toimien todellisen täytäntöönpanon perusteella. 8.2 Arvioinnin yksityiskohtaiset säännöt ja arviointijaksot EY ja Kap Verde voivat tarvittaessa ja kaikissa pöytäkirjan täytäntöönpanoa koskevissa kysymyksissä kokoontua milloin tahansa sekakomiteassa pöytäkirjan asianmukaisen soveltamisen varmistamiseksi. Kalastusmahdollisuuksien käyttöä arvioidaan jatkuvasti sekä lisenssien määrien että saaliiden perusteella. Kohdennettujen toimien osalta, katso edellä oleva kohta. 9. PETOSTEN TORJUNTATOIMET Koska yhteisö maksaa taloudellisen korvauksen suoraan vastineeksi tarjotuista kalastusmahdollisuuksista, kolmas maa saa käyttää sen haluamallaan tavalla. Sen on kuitenkin toimitettava yhteisölle kertomukset tiettyjen summien käytöstä kussakin pöytäkirjassa määrättyjen yksityiskohtaisten sääntöjen mukaisesti. Kaikkien pöytäkirjan 3 artiklassa tarkoitettujen toimien toteuttamisesta ja saaduista tuloksista on laadittava vuosittainen kertomus. Komissio pidättää itsellään oikeuden pyytää täydentäviä tietoja saaduista tuloksista ja tarkastella maksuja toimien todellisen täytäntöönpanon perusteella. Jäsenvaltioiden, joiden alukset harjoittavat sopimuksen puitteissa kalastustoimintaa, on lisäksi vahvistettava komissiolle alusten vetoisuustodistuksissa olevien tietojen täsmällisyys, jotta lisenssioikeudet voidaan laskea varmoin perustein. Pöytäkirjassa määrätään myös yhteisön alusten velvollisuudesta täyttää saalisilmoitukset (ja velvollisuudesta toimittaa ne komissiolle ja Kap Verden viranomaisille). Saalisilmoitukset ovat perustana, kun tehdään lopullinen pöytäkirjaan liittyvien saaliiden määriä ja taloudellisia korvauksia koskeva laskenta.